Tameṭṭut taqbaylit asmi i twala yettwečč umur-is, rran fell-as ddel, sseɣlin-d fellas lbaṭel ur iqebbel laɛqel, yeṭṭerḍeq-d wul-is deg wurfan, tekker-d mgal lbaṭel, tugi ddel, tugi tuqna s leqyud, tugi asrusu uqerru, tebɣa ad d-tezdi lqed-is, tebɣa ad d-yekkes wagu i yiɣum yiṭṭij ɣef wallen-is. Tebɣa ad d-ifak fell-as yiḍ, tebɣa ad d-tifsus fell-as taɛkemt akk d tudert, tebɣa ad d-binen izerfan-is am wid n urgaz tebɣa ad yali fell-as wass, tebɣa ad d-yekkes fell-as laẓ d fad, tebɣa ad ǧǧuǧgen wussan-is ad tecbu tilawin n umaḍal.